CELEX: 32015R0020
Language: bg
Date: 2015-01-05 00:00:00
Title: Регламент за изпълнение (ЕС) 2015/20 на Комисията от 5 януари 2015 година относно класирането на някои стоки в Комбинираната номенклатура

8.1.2015   
            
            
               BG
            
            
               Официален вестник на Европейския съюз
            
            
               L 4/7
            
         РЕГЛАМЕНТ ЗА ИЗПЪЛНЕНИЕ (ЕС) 2015/20 НА КОМИСИЯТА
   от 5 януари 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона (1) от таблицата в приложението, следва да бъдат класирани в кода по КН, посочен в колона (2), на основание на посоченото в колона (3) от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 (2) на Съвета. Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона (1) на таблицата в приложението, се класират в Комбинираната номенклатура в кода по КН, посочен в колона (2) на същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2015 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електронен апарат (така нареченият „медиен сървър“), състоящ се от вградена памет 2 TB от вида FLASH, твърд диск с капацитет 4 TB и процесор MPEG за различни формати за видеоизображение, неподвижно изображение и звук.
                  Апаратът има, наред с другото, следните интерфейси:
                  
                              —
                           
                           
                              два порта 1Gbe за постъпване на видеосъдържание по медна преносна среда (гигабитов Ethernet), използвани за приемане,
                           
                        
                              —
                           
                           
                              два порта 10Gbe от тип SFP (Small form-factor Pluggable) за потока от видеоданни, използвани за предаване,
                           
                        
                              —
                           
                           
                              два управляващи порта 1Gbe за медна преносна среда, за управление на апарата,
                           
                        
                              —
                           
                           
                              два порта USB.
                           
                        Апаратът използва следните медийни формати:
                  
                              —
                           
                           
                              MPEG-2 TS и MPEG-4 (H. 264),
                           
                        
                              —
                           
                           
                              променлива скорост на предаване на данни (VBR) и постоянна скорост на предаване на данни (CBR),
                           
                        
                              —
                           
                           
                              висока разделителна способност (HD) и стандартна разделителна способност (SD).
                           
                        Апаратът може да осигури до 2 500 потока със скорост от 3,75 Mb/s.
                  Апаратът се използва от доставчици на кабелна телевизия или на телевизия по интернет за разпространяване по заявка на мултимедийни продукти до потребителите.
                  Мултимедийните продукти, като например последователности от видеокадри, снимки, данни и звук се обменят (получени и предадени) между медийните сървъри, монтирани в рамките на мрежата на доставчиците. Апаратът записва получаваното съдържание и по заявка го предава чрез видеопоток OTT (технология „over the top“) към крайното оборудване на клиентите, например телевизионни приемници, автоматични машини за обработка на информация, игрови конзоли или мобилни телефони.
               
               
                  8525 60 00
               
               
                  Класирането се определя от общи правила 1, 3, буква в) и 6 за тълкуване на Комбинираната номенклатура и от текстовете на кодове по КН 8525 и 8525 60 00.
                  Апаратът е предназначен за извършване на две или повече алтернативни функции (телекомуникация от позиция 8517, записване или възпроизвеждане на образ от позиция 8521 и предаване от позиция 8525). Не е възможно да се определи основната функция на апарата по смисъла на забележка 3 към раздел XVI, тъй като всяка функция е еднакво важна за неговото използване. Следователно класирането трябва да бъде извършено в позицията, която е последна по реда на номериране сред равностойните позиции, които могат да бъдат взети предвид. Следователно се изключва класиране в позиции 8517 или 8521.
                  Тъй като апаратът може не само да предава, но и в рамките на мрежата на доставчиците да приема видеосъдържание (телевизионни сигнали) от други медийни сървъри, се изключва класиране в подпозиция 8525 50 00.
                  Следователно апаратът трябва да бъде класиран в код по КН 8525 60 00 като предавателен апарат с вграден приемен апарат.